બિઝનેસ ડેસ્કઃ ખાનગી સેક્ટરની સૌથી મોટી બેન્ક આઇસીઆઇસીઆઇ બેન્ક થોડા દિવસોથી ખોટા કારણોસર વિવાદમાં છે. આઇસીઆઇસીઆઇ બેન્કના એમડી ચંદા કોચર પર ખોટી રીતે વીડિયોકોન ગ્રુપને રૂ.3250 કરોડની લોન આપવાનો આરોપ લાગ્યો છે. કારણ કે તેમાંથી વીડિયોકોને રૂ.2,810 કરોડ પરત ભર્યા નથી અને બેન્કે તેને વર્ષ 2017માં એનપીએ જાહેર કરી દીધી. બેન્કની આ ભૂલના કારણે આઇસીઆઇસીઆઇ બેન્કના શેરમાં ઘટાડો આવ્યો છે અને 3 દિવસમાં રોકાણકારોની રૂ.14,000 કરોડથી વધુ મૂડી ધોવાઇ છે.